На основу Одлуке o расписивању јавног конкурса за попуњавање извршилачких радних места и заснивање радног односа бр. 6/2-08-0004/2021-0010 од 13.12.2021. године

ДИРЕКТОРАТ ЦИВИЛНОГ ВАЗДУХОПЛОВСТВА

РЕПУБЛИКЕ СРБИЈЕ

расписује јавни конкурс за попуну извршилачких радних места и заснивање радног односа на неодређено време

I РАДНА МЕСТА КОЈA СЕ ПОПУЊАВАЈУ:

1. Инспектор за саобраћајну делатност-саобраћајни пилот/инструктор, шифра радног места *RM-OPS-0300*, Одељење саобраћајне делатности, Сектор за саобраћајну делатност, пловидбеност и ваздухопловно особље - 1 извршилац;

Одговорности и задаци:

* обавља послове вођења управног поступка који обухвата и вршење основне провере (одита) и периодичне провере;
* врши прихватање декларације оператера;
* врши инспекцијски надзор у складу са областима за које је посебно оспособљен;
* врши процену уведених промена у функционални систем оператера;
* учествује у поступку измене сертификата ваздухопловног оператера и листе посебних овлашћења;
* организује и учествује на састанку са одговорним руководиоцем оператера;
* учествује у изради предлога ваздухопловних прописа из делокруга рада Одељења;
* обрађује догађаје;

Услови за рад на радном месту- инспектор за саобраћајну делатност-саобраћајни пилот/инструктор:

* Стечено високо образовање у области саобраћаја ваздухопловног смера на основним академским или струковним студијама у обиму од најмање 180 ЕСПБ бодова или виша школа;
* 5 година радног искуства на пословима летачког особља у јавном авио-превозу са најмање 5000 сати налета на ваздухопловима транспортне категорије;
* Поседовање дозволе пилота транспортног авиона ATPL са важећим овлашћењем за летење на типу авиона са више пилота и да поседује или је поседовао овлашћење инструктора или испитивача;
* енглески језик B1\*CEFR
* положен државни стручни испит и испит за инспектора;

Стручна оспособљеност и знања које се проверавају у изборном поступку за радно место инспектор за саобраћајну делатност-саобраћајни пилот/инструктор:

* Познавање међународних и националних прописа и стандарда у области ваздухопловства, ратификованих међународних конвенција из домена саобраћајне делатности*.*

1. Инспектор за саобраћајну делатност-пилот хеликокптера, шифра радног места *RM-OPS-0510*, Одељење саобраћајне делатности, Сектор за саобраћајну делатност, пловидбеност и ваздухопловно особље - 1 извршилац;

Одговорности и задаци:

* обавља послове вођења управног поступка који обухвата и вршење основне и периодичне провере оператера који обавља делатност у ваздушном саобраћају хеликоптерима за које је стручно оспособљен;
* врши прихватање изјава оператера који обављају посебне делатности у ваздушном саобраћају хеликоптерима или некомерцијално летење сложеним моторним хеликоптерима;
* врши инспекцијски надзор над оператерима ваздухоплова који обављају делатности у ваздушном саобраћају хеликоптерима, а у складу са областима и типовима хеликоптера за које је оспособљен;
* врши преглед уведених промена у функционални систем оператера ваздухоплова укључујући посебно промене које су у вези са типом хеликоптера;
* проверава услове за увођење промена у функционални систем оператера ваздухоплова за које се захтева претходно одобрење, а посебно оних које су у вези са типом хеликоптера;
* учествује у изради ваздухопловних прописа из делокруга рада Одељења, а који се тичу регулисања услова за безбедно коришћење хеликоптера;
* обрађује догађаје у којима је учествовао хеликоптер;

Услови за рад на радном месту-инспектор за саобраћајну делатност-пилот хеликоптера:

* Стечено високо образовање на основним академским или струковним студијама у обиму од најмање 240 ЕСПБ бодова;
* 5 година радног искуства на пословима из области ваздухопловства са најмање 400 сати налета од којих најмање 200 сати остварених на хеликоптеру;
* Поседовање дозволе професионалног пилота хеликоптера;
* енглески језик B1\*CEFR;
* положен државни стручни испит и испит за инспектора;

Стручна оспособљеност и знања која се проверавају у изборном поступку за радно место-инспектор за саобраћајну делатност-саобраћајни пилот-хеликоптера:

* Познавање међународних и националних прописа и стандарда у области ваздухопловства, ратификованих међународних конвенција из домена саобраћајне делатности.

1. Инспектор за пловидбеност, шифра радног места RM-AIR-0200, Одељење пловидбености, Сектор за саобраћајну делатност, пловидбеност и ваздухопловно особље – 2 извршиоца;

Одговорности и задаци:

Oбавља послове у областима за које је посебно ауторизован, а то су:

* послови иницијалне сертификације и континуалног надзора (периодичне провере, ванредне провере и инспекције) ваздухопловно-техничких организација из делокруга рада Одељења пловидбености:
* организације за пројектовање ваздухоплова и ваздухопловних производа;
* организације за производњу ваздухоплова и ваздухопловних производа;
* организације за одржавање ваздухоплова и ваздухопловних производа по Делу 145;
* организације за одржавање ваздухоплова и ваздухопловних производа по EASA PART 145 реrулативи;
* организације за одржавање ваздухоплова и ваздухопловних производа по Делу М;
* Одељак Ф, организације за обезбеђивање континуиране пловидбености ваздухоплова по Делу М, Одељак Г
* организације за обучавање ваздухопловног особља одржавања ваздухоплова по Делу 147;
* обавља послове основног, периодичног и ванредног прегледа ваздухоплова у Регистру ваздухоплова или Евиденцији летилица Републике Србије ради утврђивања пловидбености;
* обавља послове континуираног надзора ваздухоплова кроз инспекције на платформи (SANA);
* обавља послове континуираног надзора ваздухоплова кроз „Програм континуираног надзора над ваздухопловом“ (АКАМ);
* прегледа, одобрава, прихвата и издаје документе ваздухоплова из домена иницијалне и континуиране пловидбености (Потврда о типу, Додатна потврда о типу, оправке, модификације, Потврда о пловидбености, Дозвола за лет, Потврда о провери пловидбености, Потврда о буци, Програм одржавања ваздухоплова, Летачки приручник);
* прегледа, одобрава, прихвата и издаје дозволе за ваздухопловно особље за одржавање ваздухоплова по Делу 66;
* врши обраду, анализу и документовање техничких догађаја приспелих на основу пријава;
* обавља инспекције ваздухоплова страних оператера на платформи (Safety Assesment of Foreign Aircraft - SAFA);
* учествује у раду Комисија за иницијалну сертификацију и континуални надзор оператера и/или физичких лица који обављају делатности у ваздушном саобраћају из домена обезбеђивања континуиране пловидбености и одржавања ваздухоплова, као и Комисија за одобравање докумената ваздухоплова по захевима оператера , а везане за додатна овлашћења оператера у обављању делатности ваздушног соабраћаја, или одржавања стечених Дозвола и овлашћења;
* учествује у раду Комисија за иницијалну сертификацију и континуирани надзор центара за обуку ваздухопловног летачког особља из домена обезбеђивања континуиране пловидбености и одржавања ваздухоплова;
* учествује у раду Комисија за иницијалну сертификацију и континуирани надзор уређаја за симулирање лета;
* учествује у раду Комисија за израду и допуну закона и подзаконских прописа у области цивилноr ваздухопловства и израду предлога за допуну и хармонизацију закона и подзаконских прописа са међународним конвенцијама, стандардима и препорукама;
* развија, одржава, унапређује и примењује Национални програм безбедности у цивилном ваздухопловству, национални план безбедности и индикаторе безбедности;
* обавља административно-технички послове око израде, класификације, ажурирања и чувања приручника и документације из области своје надлежности и одговорности;

Услови за рад на радном месту- инспектор за пловидбеност:

* Завршен Машински факултет ваздухопловног смера или Електротехнички факултет - студијски програм Електротехника и рачунарство у обиму од најмање 300 ЕСПБ бодова;
* 5 година радног искуства у струци, као и одговарајуће искуство у области ваздухопловства;
* енглески језик B1\*CEFR
* положен државни стручни испит и испит за инспектора;

Стручна оспособљеност и знања која се проверавају у изборном поступку за радно место-инспектор за пловидбеност:

* Познавање међународних и националних прописа и стандарда у области ваздухопловства, ратификованих међународних конвенција из домена пловидбености, као и праћење домаће и стране легислативе и регулативе из области своје надлежности са обавезом извештавања о њеним променама.

1. Проверивач за ваздухопловно особље-пилот, шифра радног места RM-FCL-0800, Одељење ваздухопловног особља, Сектор за саобраћајну делатност, пловидбеност и ваздухопловно особље – 1 извршилац;

Одговорности и задаци:

* утврђује оспособљеност за стицање својства центра за обуку;
* утврђује начин и услове под којима се мења, суспендује и ставља ван снаге потврда о праву на обучавање ваздухопловног особља;
* врши проверу стручне оспособљености ваздухопловног особља кроз спровођење теоријског испита;
* врши преглед и одобравање приручника и наставних програма центара за обуку ваздухопловног особља;
* води евиденцију центара за обуку;
* учествује у изради предлога ваздухопловних прописа и процедура у приручнику за рад Одељења;
* учествује у радним састанцима са међународним организацијама;
* води регистар издатих потврда о праву на обучавање ваздухопловног особља;

Услови за рад на радном месту- проверивач за ваздухопловно особље-пилот:

* Стечено високо образовање у области техничко-технолошких наука у ваздухопловству или друштвено-хуманистичких наука на основним академским или специјалистичким струковним студијама у обиму од најмање 180 ЕСПБ бодова;
* 3 године радног искуства у ваздухопловству;
* енглески језик B1\*CEFR
* положен државни стручни испит и поседовање дозволе професионалног пилота (CPL);

Стручна оспособљеност и знања која се проверавају у изборном поступку за радно место-проверивач за ваздухопловно особље-пилот:

* Познавање међународних и националних прописа и стандарда у области ваздухопловства а посебно у области ваздухопловног особља;

1. Инспектор за управљање ваздушним саобраћајем, шифра радног места RM-ATM-0200, Одељење за управљање ваздушним саобраћајем, лиценцирање контролора летења, ваздухопловну метеорологију и ваздухопловно информисање (ATM /ATCO/МЕТ/AIS), Сектор за ваздушну пловидбу, аеродроме и обезбеђивање у ваздухопловству - 2 извршиоца;

Одговорности и задаци:

* прати, анализира, предлаже и учествује у изради прописа из области управљања ваздушним саобраћајем;
* учествује у унапређењу рада кроз израду интерних докумената Одељења;
* учествује у планирању и врши надзор (провера и инспекција) над спровођењем закона и подзаконских прописа у областима управљања ваздушним саобраћајем;
* предузима радње неопходне за вођење управног поступка из делокруга рада Одељења;
* врши анализу безбедносне аргументације при увођењу промена у функционални систем, као и анализу догађаја од значаја за безбедност ваздушног саобраћаја.

Услови за рад на радном месту- инспектор за управљање ваздушним саобраћајем:

* Стечено високо образовање у области ваздушног саобраћаја на основним академским или специјалистичким струковним студијама у обиму од најмање 240 ЕСПБ бодова или стечено звање котролора летења;
* 5 година радног искуства у ваздухопловству;
* енглески језик B1\*CEFR;
* положен државни стручни испит и испит за инспектора;

Стручна оспособљеност и знања која се проверавају у изборном поступку за радно место-инспектор за управљање ваздушним саобраћајем:

* Познавање међународних и националних прописа, стандарда и препоручене праксе и ратификованих међународних конвенција у области управљања ваздушним саобраћајем;

1. Домаћин објекта, шифра радног места RM-OOP-0500, Одсек за опште послове, Одељење за правне и опште послове и људске ресурсе, Сектор подршке – 1 извршилац;

Одговорности и задаци:

* свакодневно прегледа објекте у циљу отклањања уочених недостатака у оквиру текућег одржавања објекта;
* редовно прегледа и отклања недостатке на инсталацијама ниско напонских разводних постројења, утикача, прекидача и осветљења;
* мења стара и уграђује нова расветна тела и грејаче;
* рукује постројењима климатизације, вентилације и грејања, пратећим уређајима и инсталацијама;
* редовно прегледа инсталације централног грејања, подстаница и котларница;
* редовно контролише исправност уређаја, опреме и система против-пожарне заштите;
* води евиденцију о реализованим пословима и утрошеном материјалу;надгледа информационо комуникациону инфраструктуру: анализира системске записе и идентификује потенцијалне проблеме у систему, испитује функционалност инсталиране опреме и предлаже мере у сврху оптималног коришћења;

Услови за рад на радном месту-домаћин објекта:

* стечено средње образовање
* 1 година радног искуства;
* возачки испит „Б“ категорије

Стручна оспособљеност и знања која се проверавају у изборном поступку за радно место-домаћин објекта:

* Познавање машина и алата, њихов дизајн, употребa и одржавање.
* Познавање материјала, метода и алата који су укључени у изградњу и реконструкцију кућа, зграда и других објеката

1. ИТ техничар, шифра радног места RM-IT-0800, Одељење за информационо-комуникационе послове, Сектор подршке– 1 извршилац;

Одговорности и задаци:

* надгледа информационо комуникациону инфраструктуру: анализира системске записе и идентификује потенцијалне проблеме у систему, испитује функционалност инсталиране опреме и предлаже мере у сврху оптималног коришћења;
* одржава информационо комуникациону инфраструктуру: додаје, брише и ажурира корисничке налоге у систему, обезбеђује заштиту система, решава застоје у систему и извештава, побољшава перформансе система, одржава рачунарску мрежу, израђује резервне копије података и система, израђује документацију о рачунарском систему;
* пружа техничку и корисничку подршку у мрежном окружењу;

Услови за рад на радном месту - IT техничар:

* стечено средње образовање;
* 1 година радног искуства на пословима одржавања информационо комуникационе инфраструктуре;
* енглески језик B1\*CEFR;
* положен државни стручни испит;

Стручна оспособљеност и знања која се проверавају у изборном поступку за радно место -IT техничар:

* Познавање рачунарског Hardwarе-а и Softwarе-а.
* Познавање Microsoft технологија: Office алате, Active Directory, Exchange, IIS.
* Познавање Unix оперативне системе: Oracle Linux, Centos Linux.

1. Помоћник директора, шифра радног места RM-SF-0100, Сектор за финансије – 1 извршилац;

Одговорности и задаци:

* стара се и одговара за благовремено, законито и правилно обављање послова и задатака из делокруга рада Сектора;
* организује и координира рад запослених, контролише спровођење пословних процеса из делокруга Сектора и руководи пословима;
* распоређује послове и задатке запосленима и пружа стручну помоћ у обављању тих задатака;
* прати прописе из области делокруга Сектора, тумачи их и прати њихову непосредну примену;
* обавља послове у вези с развојем рачуноводствено-финансијског система, унапређењем послова планирања и извештавања ;
* координира послове на изради стратешког пословног плана, програма рада, извештаја о раду, финансијског плана и финансијских извештаја Директората;
* учествује у изради предлога стратешких и оперативних циљевa и приоритета Сектора и надзире њихово извршење;
* одобрава инструкције за књиговодствено евидентирање пословних промена у главној књизи Директората;
* координира послове на извршењу препорука интерне и екстерне ревизије;
* стара се о примени прописа у вези са ДЦВ путничким и ДЦВ робним накнадама;
* организује послове у вези са издавањем авио-превозиоцима (корисницима ваздухоплова), односно оператерима аеродрома, валидних књиговодствених исправа за ДЦВ путничку и ДЦВ робну накнаду;
* прати реализацију плана јавних набавки.

Услови за рад на радном месту - помоћник директора за Сектор за финансије:

* Стечено високо образовање у области друштвено-хуманистичких наука на основним академским или специјалистичким струковним студијама у обиму од најмање 240 ЕСПБ бодова;
* 5 година радног искуства на руководећим пословима
* енглески језик B1\*CEFR;
* положен државни стручни испит;

Стручна оспособљеност и знања која се проверавају у изборном поступку за радно место-помоћник директора за Сектор за финансије;

* Финансирање Директората цивилног ваздухопловста Републике Србије.
* Рачуноводствено-финансијско пословање, платни промет, пореско законодавство и новчани токови.
* Јавне набавке

II ДОКАЗИ КОЈИ СЕ ПРИЛАЖУ УЗ ПРИЈАВУ НА ЈАВНИ КОНКУРС:

* Читко попуњена и потписана „Пријава на јавни конкурс за попуњавање извршилачког радног места“. Образац „пријава на конкурс“, доступан је на интернет страници Директората цивилног ваздухопловства Републике Србије *(www.cad.gov.rs*);
* Биографија;
* Оригинал или оверена фотокопија дипломе којом се потврђује стручна спрема;
* Оригинал или оверена фотокопија уверења о држављанству Републике Србије (уверење не старије од шест месеци);
* Оригинал или оверена фотокопија извода из матичне књиге рођених;
* Оригинал или оверена фотокопија доказа о радном искуству у струци (потврде, решења и други акти из којих се види на којим пословима и са којом стручном спремом је стечено радно искуство);
* Оригинал или оверена фотокопија уверења надлежног суда да се против кандидата не води кривични поступак и да није под истрагом (уверење не старије од шест месеци);
* Оригинал или оверена фотокопија уверења МУП-а да кандидат није кривично осуђиван (уверење не старије од шест месеци);
* Оригинал или оверена фотокопија сертификата, потврде или други одговарајући доказ о знању енглеског језика, ниво (B1\*CEFR).

III ЗАЈЕДНИЧКО ЗА СВА РАДНА МЕСТА:

Рад на радном месту се заснива на неодређено време, ул. Скадарска бр. 23 и 23/1, место рада Београд.

Са кандидатима чије су пријаве благовремене, допуштене, разумљиве, потпуне и уз које су приложени сви потребни докази за испуњавање услова за оглашена радна места, у поступку селекције ће бити провераване неопходне професионалне компетенције кандидата у складу са захтевима радног места за које се кандидат пријављује, а које се односе на стручну оспособљеност и знања кандидата, усменим путем.

Сви докази прилажу се у оригиналу или фотокопији која је оверена код јавног бележника.

Сви докази прилажу се на српском језику, односно уколико су на страном језику морају бити преведени на српски језик и оверени од стране овлашћеног судског тумача.

Кандидати који не доставе наведене доказе, односно који на основу достављених доказа не испуњавају услове, писаним путем се обавештавају да су искључени из даљег изборног поступка.

IV АДРЕСА НА КОЈУ СЕ ПОДНОСЕ ПРИЈАВЕ НА ЈАВНИ КОНКУРС

Конкурсна документација се подноси путем поште или непосредно у Писарници Директората цивилног ваздухопловства Републике Србије, на адресу Скадарска 23 и 23/1, са назнаком „за јавни конкурс са називом радног места на које се конкурише“.

Свака пријава добија своју шифру под којом подносилац пријаве учествује у даљем изборном поступку.

Кандидати ће о шифри пријаве бити обавештени у року од 8 дана од дана престанка важења рока за подношење пријаве на јавни конкурс, путем мејл адресе и/или писаним путем на адресу становања наведену у образцу пријаве.

V РОК У КОМЕ СЕ ПОДНОСЕ ПРИЈАВЕ НА ЈАВНИ КОНКУРС:

Рок за подношење пријаве је 15 дана. Рок почиње да тече наредног дана од дана објављивања огласа у дневном листу „Политика“ и на званичном сајту Директората цивилног ваздухопловства Републике Србије ([www.cad.gov.rs](http://www.cad.gov.rs)).

VI ОБАВЕШТЕЊЕ О ОБРАДИ ЛИЧНИХ ПОДАТАКА

Обавештење о обради личних података, кандидат је обавезан да приложи уз конкурсну документацију, која мора бити својеручно потписана, чиме се даје сагласност за обраду личних података.

Обавештење о обради личних података је доступно на интернет страници Директората цивилног ваздухопловства Републике Србије ([*www.cad.gov.rs*](http://www.cad.gov.rs)*)*

VII ЛИЦЕ ЗАДУЖЕНО ЗА ДАВАЊЕ ОБАВЕШТЕЊА О ЈАВНОМ КОНКУРСУ:

Ирена Бјелотомић

Број телефона за обавештења - 011 29 27 028

VIII ДАТУМ И МЕСТО ПРОВЕРЕ СТРУЧНЕ ОСПОСОБЉЕНОСТИ И ЗНАЊА КАНДИДАТА

О датуму, дану и времену када ће се обавити разговор, кандидати ће бити благовремено обавештени путем мејл адресе и/или писаним путем на адресу становања коју су навели у пријави.

Кандидати који су ушли у ужи избор, провера стручне оспособљености и знања обавиће се у просторијама Директората за цивилно ваздухопловство Републике Србије, Београд, Скадарска 23 и 23/1, увидом у податке из пријаве и непосредно кроз усмени разговор.

У ужи избор улази кандидат који испуњава све услове предвиђене за радно место на које је аплицирао и чија је пријава благовремена.

IX НАПОМЕНЕ

Државни стручни испит и испит за испектора није услов, нити предност за заснивање радног односа. Кандидати који не поседују наведени услов, могу да заснују радни однос, али су дужни да тражени услов положи у прописаном року.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или овереној фотокопији код јавног бележника биће одбачене.

Јавни конкурс спроводи Конкурсна комисија коју именује директор Директората.

Директорат цивилног ваздухопловства Републике Србије не врши дискриминацију на основу расе, боје коже, пола, вере, националности и етничког порекла или инвалидитета. Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.

Обавештавају се учесници јавног конкурса да ће се документација враћати искључиво на писани захтев учесника.

Овај оглас објављује се у дневном листу „Политика“ и на званичном сајту Директората цивилног ваздухопловства Републике Србије ([www.cad.gov.rs](http://www.cad.gov.rs)).